पिछले कुछ दशकों में बैंकिंग व्यवसाय की सोच में आमूल परिवर्तन हुआ है. बैंकिंग सेवाओं का लक्ष्य केवल एक वर्ग विशेष न रह कर जन-साधारण बन गया और इसके साथ ही बैंकों की भाषागत नीति में बदलाव आने लगा और उनके लिए आवश्यक हो गया कि वे सामान्य व्यक्ति तक उनकी भाषा में सम्प्रेषण करें. सरकार ने सीमांतक किसानों, मज़दूरों और किसानों के आर्थिक विकास के लिए अनेक योजनायें प्रारंभ कीं जिनके कार्यान्वन में बैंकों का एक महत्वपूर्ण स्थान था और बैंकों की शाखाओं का जाल सुदूर गांवों तक फ़ैल गया. इस नए कार्य क्षेत्र में प्रभावी योगदान और सफलता के लिए आवश्यक हो गया कि बैंक अंग्रेज़ी का मोह छोड़ कर स्थानीय भाषाओं को अपनाएं.